Izvršenje mjera za 2018. dosegnulo je 99,9 % u pogledu obveza; iznosi za plaćanja mjera za 2018. u trenutku sastavljanja ovog Izvješća nisu bili konačni jer su se plaćanja mogla obavljati do 31. prosinca 2019.

Člankom 45. (mjere informiranja) Uredbe predviđene su dvije vrste mjera koje će se financirati bespovratnim sredstvima, godišnjim radnim programima ili drugim posebnim mjerama koje prezentiraju treće strane. Posebne mjere informiranja odnose se na vremenski i prostorno ograničena informacijska događanja koja se provode na temelju jedinstvenog proračuna. Takva događanja mogu biti raznih oblika, od konferencija do sveobuhvatnih informativnih kampanja koje obuhvaćaju nekoliko vrsta aktivnosti informiranja (kao što su audiovizualne produkcije, medijska događanja, konferencije i radionice) koje se provode u različitim regijama i/ili državama članicama. Godišnji program rada niz je od dviju do pet posebnih mjera informiranja. Za 2017. i 2018. odlučeno je (kao i za prethodne godine) da će se zadržati samo sufinanciranje posebnih mjera informiranja radi pojednostavnjenja programa dodjele bespovratnih sredstava i osiguravanja usklađenosti između različitih mjera komunikacije.

Građani, dionici, donositelji odluka i NVO-i izrazito su cijenili spremnost predstavnika Komisije da se uključe u savjetovanje i dijalog. Nakon izlaganja često su uslijedili vrlo interaktivni blokovi za pitanja i odgovore. Više od osamdeset takvih događanja održano je u državama članicama od lipnja do prosinca 2018. Sudjelovalo je više od 7 000 osoba, od kojih su brojne imale važan multiplikacijski učinak u svojoj državi članici i regiji (ministri, parlamentarci, zastupnici u Europskom parlamentu, vodeći dionici, NVO-i, dužnosnici, viši donositelji odluka te mediji).

Glavna inicijativa politike 2018. bila je donošenje zakonodavnih prijedloga o budućem ZPP-u 1. lipnja u okviru paketa VFO-a. U kontekstu Komisijina sveukupnog korporativnog pristupa komunikaciji o budućem VFO-u, GU AGRI pojačao je komunikaciju u cilju jačanja svijesti o zakonodavnim prijedlozima. To je uključivalo niz informativnih događanja pod vodstvom povjerenika za poljoprivredu i ruralni razvoj te dužnosnika GU-a AGRI u državama članicama. Aktivnosti informiranja bile su popraćene kampanjom na društvenim medijima te širokim opsegom aktivnosti u medijima, internetskim objavama te audiovizualnim aktivnostima.

2017. i 2018. podržane su sljedeće mjere:

– u šesnaest su slučaja bespovratna sredstva dodijeljena medijskim i komunikacijskim agencijama za mjere za jačanje svijesti na nacionalnoj razini o važnosti poljoprivrede i ruralnih područja za društvo u cjelini. Te su mjere često uključivale pedagoške elemente i događanja za jačanje svijesti o hrani i poljoprivredi, pri čemu se naglašavala uloga potpore EU-a i važnost mladih poljoprivrednika za taj sektor,

– potpora je pružena i za sedam mjera na nacionalnoj razini koje vode udruge poljoprivrednika ili subjekti blisko povezani s poljoprivrednim sektorom,

– dvije organizacije koje djeluju u području zaštite okoliša na nacionalnoj razini primile su potporu za mjere povezane s podizanjem razine svijesti o pitanjima koja se odnose na održivost te bioraznolikost,

– pružena je potpora za šest mjera sa znatnim transnacionalnim aspektom koje su predložila medijska poduzeća te jednu mjeru NVO-a za zaštitu okoliša na razini EU-a, a glavni naglasak tih prekograničnih mjera bio je na informiranju građana EU-a o doprinosu ZPP-a njihovim životima,

– na nacionalnoj razini potpora je pružena i organizaciji koja promiče obrazovanje povezano s europskim građanstvom, općinskom vijeću koje promiče tradicionalne lokalne poljoprivredne proizvode te nacionalnom udruženju koje se bavi pitanjima vode/navodnjavanja,

– naposljetku, sufinancirana je i zadruga na području kreativnosti koja se s pomoću inovativnog koncepta bavi jačanjem svijesti o ZPP-u među mladima i građanima putem glazbenih i umjetničkih događanja.

Mjere su uvijek uključivale kombinaciju komunikacijskih alata (društvenih medija, internetskog, tiskanog i audiovizualnog sadržaja) namijenjenih poljoprivrednoj zajednici, općoj javnosti i mladima te su često sadržavale obrazovnu dimenziju.

Pozivima na podnošenje prijedloga potaknulo se podnositelje zahtjeva za bespovratna sredstva da zatraže bolje definiranje ciljanih publika, bolje širenje informacija te analizu učinka mjera u smislu broja osoba do kojih su izravno i neizravno doprle. Od podnositelja zahtjeva zatražilo se da dostave detaljne planove za mjere koje predlažu, uključujući provedbu projekta, dostavu poruka i mjerenje učinkovitosti. Važno je naglasiti da je znatan broj sufinanciranih mjera, osim do izravnih sudionika, dopro do šire publike, zahvaljujući multiplikacijskom učinku specijaliziranog tiska i medija, kao i većoj upotrebi interneta i društvenih medija kao alata za širenje informacija.

Zahtjevi su ocijenjeni u skladu sa strogim kriterijima prihvatljivosti, isključenja, odabira i dodjele kako je utvrđeno u pozivima na podnošenje prijedloga. To je bilo u skladu s Financijskom uredbom i odražavalo je cilj Komisije da ostvari jednako postupanje i pošteno tržišno natjecanje među podnositeljima zahtjeva.

Detaljne informacije o bespovratnim sredstvima dodijeljenima tijekom izvještajnog razdoblja, uključujući količinu uspješnih zahtjeva po državi članici, nalaze se u radnom dokumentu službi Komisije priloženom ovom Izvješću.

2. Izravne mjere/javna nabava (mjere informiranja poduzete na inicijativu

Komisije)

U razdoblju 2017.–2018., kao i prethodnih godina, na inicijativu Komisije proveden je velik broj mjera informiranja.

(a) Medijsko umrežavanje